SUPER เซ็นสัญญา “Private PPA” ขายไฟฟ้าให้ “ชายแดนใต้ ฟู้ดโพรเซสซิ่ง” กำลังผลิต 2 MW
SUPER เซ็นสัญญา “Private PPA” เพื่อขายไฟฟ้าให้ “บริษัทชายแดนใต้ ฟู้ดโพรเซสซิ่ง จำกัด” กำลังการผลิตติดตั้ง 2 เมกะวัตต์
23 ก.พ. 2565

นายชัพมนต์ จันทรพงศ์พันธุ์ รองกรรมการผู้จัดการ บริษัท โปร โซลาร์วัน จำกัด ในฐานะบริษัทย่อยของบริษัท ซุปเปอร์ เอนเนอร์ยี คอร์เปอเรชั่น จำกัด (มหาชน) หรือ SUPER พร้อมด้วย นายสมนึก มณีโชติ ประธานเจ้าหน้าที่บริหาร และคณะผู้บริหาร บริษัท ชายแดนใต้ ฟู้ดโพรเซสซิ่ง จำกัด ผู้ผลิตและแปรรูปสินค้าจากมะพร้าว ภายใต้แบรนด์ “DALAH” ร่วมกันลงนามสัญญาซื้อขายไฟฟ้าในโครงการผลิตไฟฟ้าจากพลังงงานแสงอาทิตย์แบบเอกชนกับเอกชน (Private PPA) เพื่อขายไฟฟ้าให้บริษัทชายแดนใต้ ฟู้ดโพรเซสซิ่ง จำกัด ด้วยระบบผลิตไฟฟ้าจากโซลาร์เซลล์แบบติดตั้งบนแพลอยน้ำ (Solar Floating) บนอ่างเก็บน้ำในโรงงานขนาดกำลังการผลิตติดตั้ง 2 เมกะวัตต์ และพร้อมดำเนินการศึกษาความเป็นไปได้ขยายการลงทุนเพิ่มเติม  ณ โรงแรม เอส หาดใหญ่ จ.สงขลา